**PRIJEDLOG ODREDBE**

Članak 121f.

(Kazneno djelo)

(1) Odgovorna osoba u gospodarskom društvu ili drugom subjektu gospodarskog poslovanja koje ima svojstvo pravne osobe ili poduzetnik koji u postupku javne nabave podnese ponudu zasnovanu na lažnim podacima, ili podnese ponudu utemeljenu na zabranjenom dogovoru između gospodarskih subjekata, ili se na nedozvoljen način dogovara sa ostalim ponuditeljima, ili poduzme druge protupravne radnje u namjeri da time utječe na donošenje odluka ugovornog tijela u bilo kojoj fazi postupka javne nabave, kaznit će se kaznom zatvora od šest mjeseci do pet godina i novčanom kaznom.

(2) Ako je kaznenim djelom iz stavka (1) ovoga članka pribavljena znatna imovinska korist ili je prouzročena znatna šteta, ili je dijelo učinjeno u postupku javne nabave čija je vrijednost veća od 1.000.000 KM, počinitelj će se kazniti kaznom zatvora od jedne do deset godina i novčanom kaznom od 1.000,00 KM do 5.000,00 KM.

(3) Za kaznena djela iz st. (1) i (2) ovog članka kaznit će se pravna osoba novčanom kaznom u iznosu od 5.000 KM do 50.000,00 KM.

(4) Počinitelj koji dobrovoljno otkrije da se ponuda zasniva na lažnim podacima ili na nedozvoljenom dogovoru sa ostalim ponuditeljima, ili da je poduzeo druge protupravne radnje u namjeri da utječe na donošenje odluka naručitelja prije nego što on donese odluku o izboru ponude, može se blaže kazniti ili osloboditi od kazne.

(5) Službena i/ili odgovorna osoba u ugovornom tijelu koja u postupku javne nabave pogoduje, ili da nalog drugoj službenoj osobi da pogoduje jednom od gospodarskih subjekata prilagođavanjem uvjeta javne nabave ili sklopi ugovor s ponuditeljem čija je ponuda u suprotnosti s uvjetima iz tenderske dokumentacije, kaznit će se kaznom zatvora od šest mjeseci do pet godina i novčanom kaznom od 1.000,00 KM do 5.000,00 KM.

(6) Ako je kaznenim djelom iz stavka (5) ovog članka pribavljena znatna imovinska korist ili je prouzročena znatna šteta, ili je dijelo učinjeno u postupku javne nabave čija je vrijednost veća od 1.000.000 KM, počinitelj će se kazniti kaznom zatvora od jedne do deset godina i novčanom kaznom od 1.000,00 KM do 5.000,00 KM.

(7) Kaznom iz stavka (1) ovoga članka kaznit će se službena ili odgovorna osoba koja iskoristi položaj ili ovlast, ili prekorači ovlasti ili ne obavi dužnosti, a izvrši pogodovanje u davanju, preuzimanju ili ugovaranju poslova za svoju djelatnost ili djelatnost osoba s kojima je interesno povezana.

Članak 121g.

(Nadležnost za vođenje kaznenog postupka)

Za vođenje postupka za kaznena djela utvrđena ovim zakonom nadležan je Sud BiH.

**OBRAZLOŽENJE ODREDBE KAZNENO DJELO**

**Članak 121f. stav 1-3.**

Potreba inkriminacije je dosadašnja praksa tržišnog nadmetanja u postupcima javne nabave. Evidentno je da je u praksi prisutna pojava u određenim postupcima smanjenog broja ponuditelja, dostavljanja lažnih podataka, podjela tržišta, fiktivne ponude da međusobno ponuditelji sklapaju dogovore posve fingirajući natjecanje za dobijanje ugovora o javnim nabavama, dogovaraju oko snižavanja cijena čime druge ponuditelje istiskuju iz postupka javne nabave narušavajući konkurenciju, iznenadno odustajanje od ponude, različite cijene na različitim mjestima što u svojoj osnovi ima prevarni cilj odnosno prihvatanje ponude koja se temelji na zabranjenim dogovorima ili lažnim podacima. Počinitelj je osoba koja je dostavila ponudu u postupku javne nabave. Oblik krivnje je umišljajni-dolus jer počinitelj postupa sa određenim ciljem koji je da se ponuda prihvati u ovim slučajevima nema pozivanja na zabludu jer se sudionici u postupku javne nabave ne mogu pozvati na nepoznavanje Zakona o javnim nabavama. Bit navedenog kaznenog djela je da je isto počinjeno bez obzira da li je ostvaren kriminalni cilj jer je djelo dovršeno dostavljanjem takve u biti nepravilne i nezakonite ponude.

**Članak 121f. stav 4-6.**

Potreba inkriminacije je dosadašnja praksa prilagođavanja tehničkih specifikacija i uvjeta u postupcima javne nabave. Karakteristika ovog djela je dogovor službene ili odgovorne osobe ugovornog tijela i ponuditelja da se tehničkim ili drugim uvjetima u tenderskoj dokumentaciji pogoduje određenom ponuditelju na način da samo taj ponuditelj može ispuniti uvjete ili ako službena ili odgovorna osoba ugovornog tijela da nalog drugoj službenoj osobi da pogoduje određenom ponuditelju. Drugi dio se odnosi na sklapanje ugovora sa ponuditeljem čija ponuda ne ispunjava uvjete iz tenderske dokumentacije. Radnja navednog djela može se utvrditi poređenjem ponude i tenderske dokumentacije, posebno analizom kroz žalbene postupke pred URŽ. (Nabave uređaja i opreme, tehničkoj i funkcionalnoj specifikaciji te prioritetima i potrebi za takvim uređajima i opremom). Radnja je pogodovanje odnosno prilagođavanje uvjeta, a prati je iskorištavanje položaja ili ovlasti počinitelju su netko iz kruga ugovornog tijela i djelo je umišljajno. Da navedno djelo ne bi zalazilo u kazneno djelo zlouporabe položaja i ovlaštenja nema namjeru stjecanja koristi ili prouzročenja štete jer ako se djelom sebi ili drugoj osobi pribavi korist ili drugome prouzroči šteta, počinitelj će odgovarati za kazneno djelo zlouporaba položaja i ovlaštenja. Drugi dio odredbe je doveden u vezu sa sukobom interesa.

**Članak 121g**. Nadležnost za vođenje postupka dodjeljena je Sudu BiH.